ཀློང་སྙིང་བཀའ་འདུས་རྒྱ་མཚོ་ལས ཿབདག་འཇུག་དབང་དོན་རྒྱ་མཚོ་བཞུགསཿ
སྐུ་དང་ཡེ་ཤེས་བདག་ཉིད་ཅན ཿམངོན་པར་བྱང་ཆུབ་བླ་མ་ནིཿ ཅིང་ཡང་སྤྲུལ་བའི་ཡི་དམ་ལྷ ཿཁྲག་འཐུང་འདུས་པའི་ལྷ་ལ་འདུད ཿའདིར་དཔལ་ཆེན་བཀའ་འདུས་རྒྱ་མཚོའི་དཀྱིལ་འཁོར་དུ་དབང་བསྐུར་བདག་འཇུག་བླང་བའི་ཆོ་ག་དབང་དོན་རྒྱ་མཚོ་ཞེས་བྱ་བ་ལ ཿསྦྱོར་དངོས་རྗེས་གསུམ་ལས ཿདང་པོ་ནིཿ ས་ཆོག་ནས་བཟུང་དཀྱིལ་འཁོར་འདུ་བྱ་བའི་ལས་རིམ་དབང་གི་སྤྱི་དོན་ལྟར་རོཿ གཉིས་པ་དངོས་གཞི་ལ་གཉིས ཿདཀྱིལ་འཁོར་བསྒྲུབ་མཆོད་དང་ ཿབདག་འཇུག་གི་ཆོ་ག་འོཿ དང་པོ་ནི་གང་དུ་འཇུག་བྱ་སོ་སོའི་སྒོས་སྒྲུབ་ལྟར་བསྐྱེད་རིམ་གྱི་གོ་དོན་ལྷོངས་སུ་གྱུར་པ་དག་གིས་བདག་མདུན་བུམ་གསུམ་ཆོ་ག་གཅིག་གིས་བསྒྲུབ་ཀྱང་རུང་བ་སྔོན་གྱི་བླ་མ་དངོས་གྲུབ་རྙེད་པ་དག་གིས་ཕྱག་བཞེས་ཡིན་ལ ཿན་ཚོད་ཡོལ་ཡང་བྱིས་པའི་རྣམ་རིག་ཅན་རྣམས་ནི་ལས་དང་པོ་པ་ཡིན་པས་བདག་མདུན་བུམ་གསུམ་གྱི་རྣམ་དབྱེ་ཕྱེད་པའམ་མེད་ན་བསྐྱེད་རིམ་ལ་གོམས་བརྟན་གྱི་དངོས་དོན་ལ་ཇི་ལྟར་འབྱེད ཿདེ་བས་ན་ཆོས་ལ་དབང་ཟ་བ་སྤངས་ཏེཿ སྒྲུབ་གཞུང་བཞིན་དུ་བདག་བསྐྱེད་བཟླས་པ་དང་བཅས་པའི་མཐར་མཆོད་བསྟོད་དང་ ཿདེ་ནས་མདུན་བསྐྱེད་བསྒྲུབ་པའི་མཆོད་པ་གསོས་ལ ཿརྡོ་རྗེ་སློབ་དཔོན་སངས་རྒྱས་དཔལ ཿསོགས་ཀྱི་རྒྱུན་གཤགས་ལན་གསུམ ཿབྱིན་འབེབས་དང་མཆོད་པ་བྱིན་རློབ་གཞུང་ལྟར་ལ ཿམདུན་རྟེན་ཤུནྱ་ཏཱས་སྤྱངས ཿརང་བྱུང་རིག་པ་བདག་མེད་དེ་བཞིན་ཉིད ཿསོགས་ནས་བཟླས་པ་ཅི་ནུས་བྱའོཿ དེ་ལྟར་ནའང་འཇམ་དཔལ་སྐུ་ནི་ཡོངས་གྲུབ་ཀྱི་བསྐྱེད་རིམ་དང་ ཿཕུར་བ་འཕྲིན་ལས་ལའང་རང་སའི་སྒོས་ཆོས་ཀྱི་ཏིང་འཛིན་རྣམ་གསུམ་དང་ལྡན་པས་དེ་གཉིས་རང་གཞུང་ལྟར་རོཿ དེ་ནས་བུམ་སྒྲུབ་ལ་རྣམ་བུམ་དང་ ཿལས་བུམ་སྒྲུབ་པ་གཉིས་ལས་དང་པོ་ནིཿ ཤུནྱ་ཏཱས་སྦྱངས ཿསྟོང་བའི་ངང་ལས་བུམ་གདན་པདྨ་འདབ་བརྒྱད་ཀྱི་སྟེང་དུ་བྷྲཱུྃ་ཡིག་ཡོངས་སུ་གྱུར་པ་ལས་འོད་སྣང་རིན་པོ་ཆེ་ལས་གྲུབ་པའི་བཀྲ་ཤིས་རྣམ་རྒྱལ་གྱི་བུམ་པ་ལྟོ་བ་ཟླུམ་ལ་ཞབས་ཞུམ་པ ཿམགྲིན་པ་རིང་ལ ཿཁ་གཡེལ་བའི་མདུན་ངོས་ནས་མཆུ་འཕྱང་བ ཿལྷ་རྫས་ལས་གྲུབ་པའི་པཉྩ་ལི་ཀའི་མགུལ་ཆིངས་ཕྲོག་གསུམ་དང་ལྡན་པ ཿབྱང་ཆུབ་ལྗོན་པའི་ཁ་རྒྱན་ཅན ཿནང་ཆོས་སྐུའི་རང་བཞིན་ཡངས་ཤིང་མཐའ་མི་མངོན་པའི་གཟུགས་སྐུ་གཉིས་ཀྱི་ཆ་བཅུད་སོ་ལྔས་གཏམས་པ ཿཕྱི་བུམ་པའི་རྣམ་པ་ལ་ནང་ཡེ་ཤེས་ཀྱི་གཞལ་མེད་ཁང་རྣམ་པར་ཐར་པའི་སྒོ་གསུམ་གྱི་བདག་ཉིད་བྱང་ཆུབ་ཕྱོགས་ཀྱི་ཆོས་སུམ་ཅུ་རྩ་བདུན་གྱི་བརྡ་དོན་རྟགས་གསུམ་ཡོངས་སུ་རྫོགས་པའི་ཕོ་བྲང་ཆེན་པོར་མདུན་བསྐྱེད་ཇི་ལྟ་བའི་ལྷ་ཚོགས་གསལ་ལ་མ་འདྲེས་ཤིང་ ཿསྣང་ལ་རང་བཞིན་གྲུབ་པར་བཞུགས་པའི་གནས་གསུམ་དུ་ཡི་གེ་གསུམ་གྱིས་མཚན་པ་ལས་འོད་ཟེར་འཕྲོས་པས་རང་བཞིན་གྱི་གནས་ནས་བསྒོམས་པ་དང་འདྲ་བའི་ཡེ་ཤེས་པ་བཛྲ་ས་མཱ་ཛ ཿསྤྱན་འདྲེན་ནིཿ ཧཱུྃ་དམིགས་མེད་མཁའ་ལྟར་དག་ཅིང་ཁྱབ་པའི་སྐུ ཿསྤྱན་འདྲེན་གཤེགས་སུ་གསོལ་བར་མི་དམིགས་ཀྱང་ ཿཐུགས་རྗེའི་ངང་ཉིད་ཆོས་སྐུའི་རོལ་པ་ལས ཿཡེ་ཤེས་སྒྱུ་མར་རོལ་ཅིང་གཤེགས་སུ་གསོལ ཿཨེ་ཧྱ་ེཧི་བྷ་ཝཱན་མ་ཧཱ་ཀཱ་རུ་ཎི་ཀ་ཌྀ་ཤྱ་ཧོཿ ཛཧཱུྃཿ་བཾ་ཧོཿས་བསྟིམ ཿམཆོད་པ་ནིཿ ཧཱུྃཿ དངོས་སུ་འབྱོར་དང་ཡིད་ཀྱིས་རྣམ་སྤྲུལ་བའིཿ སོགས་མཐར་རཱུ་པ་ནས་པརྴའི་བར་དང་ ཿསརྦ་པཉྩ་རཀྟ་བ་ལ་ིཾཏ་མ་ཧཱ་སུ་ཁ་དྷརྨཱ་དྷཱ་ཏུ་པཱུ་ཛ་ཧོཿ བསྟོད་པ་ནིཿ ཧཱུྃཿ རྡོ་རྗེ་གླུ་མའི་ལས་ཀྱི་ཕྱག་རྒྱ་ཡིས ཿདབྱངས་ཀྱིས་ཡན་ལག་ཆོས་ཀྱི་ཕྱག་རྒྱའི་སྤྲིན ཿརིགས་ལྔའི་དམ་ཚིག་ཕྱག་རྒྱ་ལ་སྦྱར་ནས ཿལྷར་སྣང་ཕྱག་རྒྱ་ཆེན་པོར་བསྟོད་པར་བགྱིཿ བཟླས་པ་ནིཿ གཟུངས་ཐག་ལ་འཇུས་ནས ཿབདག་བསྐྱེད་ཀྱི་ཐུགས་ཀ་ནས་སྔགས་ཀྱི་འོད་ཟེར་གཟུངས་ཐག་འོད་ཀྱི་སྦུ་གུ་ཅན་ལ་འཁྲིལ་ཏེ་སོང་བས་བུམ་ལྷའི་ཐུགས་རྒྱུད་བསྐུལ ཿབདེ་སྟོང་གི་ཡེ་ཤེས་བདུད་རྩིའི་རང་བཞིན་དུ་བབས་པས་བུམ་པ་གང་བར་བསམ་ཞིང་ ཿརྩ་སྔགས་ལ་དབྱངས་གསལ་སྦྲེལ་བ་བཟླ ཿམཐར་བདག་མདུན་བུམ་སོགས་གསུམ་ཀའི་དཀྱིལ་འཁོར་ལ་དམིགས་ནས་མཆོད་འཕྲེང་རྒྱས་པ་དང་ ཿབསྟོད་པའི་རྗེས་ཡིག་བརྒྱས་ནོངས་པ་བཤགས ཿདུང་ཆོས་ཕུལ་ལ ཿཨོཾ་ཨཱཧཱུྃཿ་བུམ་པའི་ལྷ་ཚོགས་བརྟེན་དང་བརྟེན་པར་བཅས་པ་འོད་དུ་ཞུ་ནས་བུམ་ཆུ་དང་རོ་གཅིག་ཏུ་གྱུར ཿཅེས་བརྗོད ཿགཉིས་པ་ལས་བུམ་སྒྲུབ་པ་ནིཿ སྭབྷ་ཝཱས་སྦྱངས ཿསྟོང་པའི་དང་ལས་རིན་པོ་ཆེའི་བུམ་པ་ཚད་དང་མཚན་ཉིད་རྫོགས་པ་བཅུད་ཀྱིས་གཏམས་པའི་དབུས་སུ་པཾ་ལས་པདྨ་དང་རཾ་ལས་ཉི་མའི་གདན་ལ་ཧཱུྃ་ལས་ཁྲོ་ཆེན་བདུད་རྩི་འཁྱིལ་པ་སྐུ་མདོག་ལྗང་ནག་མི་བཟད་པའི་ཉམས་ཅན ཿཕྱག་གཡས་སྣ་ཚོགས་རྡོ་རྗེ་དང་གཡོན་སྡིགས་མཛུབ ཿཞབས་གཉིས་དོར་ཐབས་སུ་བཞུགས་པའི་སྤྱི་བོར་ཨོཾཿ མགྲིན་པར་ཨཱ ཿཐུགས་ཀར་ཧཱུྃ་གིས་མཚན་པ་ལས་འོད་ཟེར་འཕྲོས་པས་རང་འདྲའི་ཡེ་ཤེས་པ་སྤྱན་དྲངས ཿཛཧཱུྃཿ་བཾ་ཧོཿ གཉིས་སུ་མེད་པར་གྱུར ཿཨརྑྷཾ་སོགས་ཀྱིས་མཆོད ཿབསྟོད་པར་འོས་པས་བསྟོད ཿཐུགས་ཀར་ཉིད་ཀྱི་ཧཱུྃ་གི་མཐར་སྔགས་ཕྲེང་འཁོར་བ་ལས་འོད་ཟེར་མེ་སྟག་ལྟ་བུ་འཕྲོས་པས་གདོན་བགེགས་དང་སྡིག་སྒྲིབས་ཐམས་ཅད་བསྲེགས ཿབདུད་རྩིའི་རྒྱུན་བབས་པར་བུམ་པ་གང་བར་གྱུར ཿཨོཾ་བཛྲ་ཨ་མྲྀ་ཏ་སོགས་ཅི་ནུས་བཟླ ཿམཐར་དུང་ཆོས་འབུལ་ལ ཿཨོཾ་ཨཱཧཱུྃཿ་བུམ་ལྷ་བདེ་སྟོང་གི་ངོ་བོར་ཞུ་བ་ཁྲོ་བོའི་རྡུལ་ཕྲན་ཕྲ་རབ་ཏུ་གྱུར་པར་བསམ་མོཿ གཉིས་པ་ལ་བདག་འཇུག་དང་དབང་བླང་བ་གཉིས་ལས ཿདང་པོ་ནིཿ གཞི་རྒྱུད་བདེ་གཤེགས་སྙིང་པོ་གདོད་ནས་དཀྱིལ་འཁོར་གྱི་འཁོར་ལོ་རྫོགས་པ་འཇུག་ཅིང་དབང་བླངས་བའི་ཡུལ་དང་ ཿརྣམ་སྨིན་གྱི་རྟེན་ཕུང་ཁམས་ཚོགས་བརྒྱད་ཀྱིས་བསྡུས་པའི་བག་ཆགས་གློ་བུར་བ་སྦྱང་གཞི་སློབ་བུའི་ཚུལ་དུ་ཤེས་པར་བྱས་ནས ཿཇི་ལྟར་བལྟམས་པ་སོགས་ཀྱིས་ཁྲུས་བྱ ཿཕྱི་རོལ་པ་ལ་གཏོར་མ་བྱིན་ནས་བསྐྲད ཿབསྲུང་འཁོར་སྒོམ ཿཙཀྵུ་བྷནྡྷ་ཝ་ར་མ་ན་ཡེ་སྭཱ་ཧཱ ཿཞེས་མིག་དར་འཆིང་ ཿཨ་ཁཾ་ཝཱ་ིར་ཧཱུྃཿ ཞེས་མེ་ཏོག་བཟུང་ལ་གསོལ་གདབ་ནིཿ ཨེ་མ་ཧོ་བདེ་གཤེགས་སྙིང་པོ་ལས ཿགློ་བུར་འཁྲུལ་པས་བཅིངས་པ་བདག ཿཚོགས་བརྒྱད་སྲིད་མཚོ་ལས་བསྒྲལ་ཕྱིར ཿརང་བྱུང་དཀྱིལ་འཁོར་བསྟན་དུ་གསོལ ཿལན་གསུམ ཿབླངས་ཡུལ་གྱིས ཿབླ་ན་མེད་པའི་དཀྱིལ་འཁོར་ནིཿ དམ་ཚིག་རྒྱ་མཚོའི་གནས་ཡིན་ཏེཿ བསྲུང་ན་ཚེ་འདིར་དངོས་གྲུབ་ཐོབ ཿཉམས་ན་རྡོ་རྗེ་དམྱལ་བར་བསྲེག ཿལན་དུ ཿལྷ་དང་བླ་མར་གུས་པས་བདག ཿསྲོག་ལ་བབས་ཀྱང་དམ་ཚིག་བསྲུང་ ཿསོ་ཐར་བྱང་སེམས་རིག་འཛིན་གྱིཿ སྡོམ་པས་བདག་རྒྱུད་དག་པར་སྩོལ ཿལན་གསུམ ཿརྒྱུན་བཤགས་ནིཿ རྡོ་རྗེ་སློབ་དཔོན་སངས་རྒྱས་དཔལ ཿསོགས་ལན་གསུམ ཿདེ་ནས་སྡོམ་པ་བཟུང་བ་ནིཿ དུས་གསུམ་དུས་མེད་སྟོན་པ་ཀུན ཿརྡོ་རྗེའི་ཆོ་ག་འདི་མཁྱེན་ནས ཿགོ་འཕང་མཆོག་ལ་བཞུགས་པའི་ཕྱིར ཿསྐྱབས་ཀྱི་མཆོག་ཏུ་དཀོན་མཆོག་འཛིན ཿརང་གིས་ཉེས་སྤྱོད་སྡོམ་བྱེད་ཅིང་ ཿགཞན་དོན་གཞི་དང་བཅས་པ་སྤོང་ ཿསྨོན་དང་འཇུག་པའི་སེམས་གཉིས་བསྐྱེད ཿཕྱིན་དྲུག་ལ་སྤྱོད་དགེ་ཆོས་སྡུད ཿརྟག་ཏུ་གཞན་ལ་ཕན་པ་སྒྲུབ ཿམ་བསྒྲལ་བསྒྲལ་ཞིང་མ་གྲོལ་དགྲོལ ཿདབུགས་མ་ཕྱིན་པ་དབུགས་དབྱུང་ཞིང་ ཿསེམས་ཅན་བྱང་གྲོལ་གནས་ལ་དགོད ཿལྷ་ཡི་ཕྱག་རྒྱ་འགོད་བ་དང་ ཿབླ་མའི་བཞོན་པ་བརྙས་སོགས་སྤོང་ ཿལྷ་དང་ལྷ་མིན་གསང་བ་པ ཿབསྟན་པ་སྐྱོང་ལ་མཆོད་བྱེད་ཅིང་ ཿབྱང་ཆུབ་རྡོ་རྗེ་འབྲལ་མི་བྱ ཿམདོར་ན་དེ་ཡིས་གང་བསྒྲགས་པ ཿབྱང་ཆུབ་བར་དུ་གཅེས་པ་གཟུང་ ཿལན་གསུམ ཿདེ་ནས་ཐམས་ཅད་རྣལ་འབྱོར་དུ་སེམས་བསྐྱེད་པ་ནིཿ བདག་གིས་སེམས་ཅན་ཐམས་ཅད་ཀྱི་དོན་དུ་རྫོགས་པའི་བྱང་ཆུབ་ཐོབ་པར་བྱའོ་སྙམ་པའི་ཀུན་རྫོབ་བྱང་ཆུབ་ཀྱི་སེམས་དེ་ཉིད་སྙིང་ཁར་ཟླ་བ་ཉ་གང་བར་གྱུར་བའི་སྟེང་ ཿདོན་དམ་པའི་བྱང་ཆུབ་ཀྱི་སེམས་རྡོ་རྗེ་རྩེ་ལྔ་བའི་རྣམ་པར་ཤར་བ་ལས་འོད་ཟེར་མཁའ་ཁྱབ་ཏུ་འཕྲོ་བར་བསམས་ལ ཿརྡོ་རྗེ་སྙིང་ཁར་བཟུང་སྟེཿ ཨོཾ་སརྦ་ཡོ་ག་ཙིཏྟ་ཨུ་པ་ཏ་ཡ་མིཿ ལན་གསུམ་བརྗོད ཿདེ་ནས་དམ་བཞག་ནིཿ ནང་མཆོད་ལྕེ་ཐོག་ཏུ་བླངས་ལ ཿའདི་ནི་རྡོ་རྗེ་དམ་ཚིག་ཆུ ཿཉམས་ན་སྙིང་ཁྲག་སྡིག་པས་འཐུངས ཿབདེ་ལེགས་ཡོན་ཏན་ཐམས་ཅད་འགྲིབ ཿབསྲུང་ན་ཡེ་ཤེས་སེམས་དཔར་གྱུར ཿཚེ་འདིར་མཆོག་གི་དངོས་གྲུབ་སྟེར ཿས་མ་ཡ་ཨི་དན་ན་རཀྐན ཿདེ་ནས་ལྷ་དང་སྐལ་བ་མཉམ་པའི་ཕྱིར་ཕྱི་ལྟར་འཇུག་པ་ནིཿ ཧོཿ སྲིད་ཞིར་མི་གནས་ཕོ་བྲང་ཆེར ཿའཇུག་པའི་སྒོ་ནི་ཚད་མེད་བཞིཿ རྣམ་པར་ཕྱེ་ལ་ཡེ་ཤེས་ཀྱིཿ དཀྱིལ་འཁོར་ཆེན་པོར་བདག་འཇུག་འཚལ ཿལན་གསུམ ཿབྱང་ཆུབ་རྡོ་རྗེས ཿཨ་ཁཾ་ཝཱི་ར་ཧཱུྃཿ ཞེས་ཤར་སྒོ་ནས་རིམ་པར་ཁྲིད་པར་མོས་ལ ཿསྒོ་སོ་སོར་སྐུ་གསུང་ཐུགས་ཕྱག་བྱ་བ་ནིཿ ཐལ་མོ་གནས་གསུམ་དུ་སྦྱར་བ་དང་བསྟུན་ནས ཿཨོཾ་ན་མ་ཏེ་ཧཱུྃཿ ཨོཾ་ན་མ་མེ་ཧཱུྃཿ ཨོཾ་ན་མོ་ན་མ་ཧཱུྃཿ ལན་བཞི་བརྗོད ཿདེ་ནས་ནང་འཇུག་ནིཿ དཀྱིལ་འཁོར་གྱི་ཤར་སྒོར་དབང་སྟེགས་པདྨ་འདབ་མ་བརྒྱད་ལ་འཁོར་པས ཿགཙོ་བོའི་ཐུགས་ཀ་ནས་འོད་ཟེར་བྱུང་ ཿརང་གི་རྣམ་སྨིན་གྱི་ལུས་རྟེན་སྦྱངས ཿརྣམ་པར་ཤེས་པ་ཧཱུྃ་ཡིག་ཏུ་གྱུར་པ་ཡབ་ཀྱི་ཞལ་ནས་དྲངས ཿཡབ་ཡུམ་མཉམ་པར་རོལ་བའི་རྗེས་ཆགས་ཞུ་བདེའི་ཐིག་ལེར་གྱུར་པ་ཡུམ་གྱི་མཁའ་གསང་དུ་བབས་གཙོ་བོའི་རྣམ་པ་གཉིས་པའི་སྲས་སུ་སྨིན་པ་སྔར་གྱི་དབང་སྟེགས་ལ་བཞུགས་པའི་གནས་གསུམ་དུ་ཕྱག་མཚན་གསུམ་ལ་གནས་པའི་ཡི་གེ་གསུམ་ལས་འོད་ཟེར་འཕྲོས་པས་ཕྱོགས་བཅུ་དུས་བཞིའི་དེ་བཞིན་གཤེགས་པ་ཐམས་ཅད་བསྒྲུབ་བྱའི་དཀྱིལ་འཁོར་གྱི་ལྷའི་རྣམ་པས་རང་དང་རོ་གཅིག་ཏུ་འདྲེས་པར་བསམས་ལ ཿསྦོས་རོལ་དང་བཅས་དབྱངས་སྙན་པོས ཿཧཱུྃཿ འཕགས་མཆོག་ཐུགས་རྗེའི་དུས་ལ་བབས ཿསོགས་དང་ ཿཧཱུྃ་ཧཱུྃ་ཧཱུྃཿ ཨཱ་ཝ་ེཤ་ཡ་ཨཱ་བེ་ཤ་ཡ་ཕེཾ་ཕེཾཿ ཞེས་བྱིན་དབབ་ཚེ་ལུས་འཕར་གཡོཿ ངག་བརྡ་སྐད་སེམས་བདེ་གསལ་མི་རྟོག་པ་ཕེབས་པའི་རྟགས་སོཿ ཏིཥྛ་བཛྲས་བརྟན་པར་བྱ ཿདེ་ནས་མེ་ཏོག་དོར་བ་ནིཿ ཧོཿ སྨོན་པའི་ཡིད་ཀྱིས་རབ་བཟུང་བའིཿ འཇུག་པའི་མེ་ཏོག་ཨུ་དུམ་ཝཱར ཿལྷག་པའི་ལྷ་ལ་དེང་འབུལ་ན ཿབྱང་ཆུབ་བར་དུ་མི་འབྲལ་ཤོག ཿཔུཥྤེ་སིདྡྷི་ཧོཿ ཞེས་དོར ཿལྷག་ལྷ་རིགས་བདག་ཏུ་བྱོན་པར་བསམས་ལ ཿམེ་ཏོག་སྤྱི་བོར་བཞག ཿཔྲ་ཏི་གྷྲི་ཧ་ན་ཨི་མཾ་ས་ཏྭ་མ་ཧཱ་པཱ་ལ ཿདེ་ནས་དཀྱིལ་འཁོར་བསྟན་པ་ནིཿ ཨེ་མ་ཧོ་བདེ་གཤེགས་སྙིང་པོའི་ཁམས ཿསྒྲིབ་བྱེད་གློ་བུར་ལིང་ཏོག་ནིཿ ཡེ་ཤེས་ཐུར་མས་དབྱེ་བགྱིད་ན ཿདཀྱིལ་འཁོར་འདིར་ལྟོས་དད་པ་བསྐྱེད ཿཛྙཱ་ན་ཙཀྵུ་པྲ་བེ་ཤ་ཡ་ཕཊ ཿདེ་ནས་དཀྱིལ་འཁོར་བསྟན་པ་ནིཿ ཧོཿ ཕུང་པོ་ཁམས་དར་སྐྱེ་མཆེད་ནིཿ གདན་གསུམ་དཀྱིལ་འཁོར་ཉིད་ཡིན་ཀྱང་ ཿརྩ་རླུང་ཐིག་ལེའི་སྒྲིབ་པས་བཅིངས ཿདག་བྱེད་ལྷག་པ་གཟུགས་བརྙན་གྱིས ཿམཚོན་པའི་ཏིང་འཛིན་དཀྱིལ་འཁོར་ནིཿ རྣམ་བྱང་ཆེན་པོའི་བརྡ་དོན་རྟགས ཿའདིར་ལྟོས་འདིར་ཞུགས་འདི་བསྒོམས་པས ཿརྩ་དག་བསྐྱེད་རིམ་སྤྲུལ་སྐུར་འབྱོངས ཿརླུང་དག་ཁ་སྦྱོར་ཡན་ལག་བདུན ཿཁམས་དག་རྣམ་ཀུན་མཆོག་ལྡན་གྱིཿ བདེ་ཆེན་ཡེ་ཤེས་ཁྱོད་ཀྱིས་མཐོང་ ཿགཉིས་པ་དབང་བསྐུར་བ་ནིཿ བདག་མདུན་གྱི་ཐུགས་ཀའི་འོད་ཟེར་གྱིས་ཕྱོགས་བཅུའི་རྒྱལ་བ་སྲས་དང་བཅས་པ་གདན་གསུམ་ཚང་བའི་དཀྱིལ་འཁོར་གྱི་རྣམ་པར་སྤྱན་དྲངས ཿཨརྑྷཾ་སོགས་ཀྱི་མཆོད ཿཕུང་ཁམས་དག་པ་བདེ་བ་གཤེགས་མའི་གདན ཿདབང་ཤེས་དག་པ་སེམས་དཔའ་སེམས་མ་སྟེཿ ལས་ཀྱི་བདག་པོ་ཁྲོ་བོ་ཁྲོ་མོའི་ཚོགས ཿགདན་གསུམ་ཡོངས་རྫོགས་ལྷ་ལ་ཕྱག་འཚལ་བསྟོད ཿཅེས་བརྗོད་ལ་གསོལ་གདབ་ནིཿ ནམ་མཁའི་རྡོ་རྗེས་རྒྱལ་བ་ལྔར ཿདགོངས་ཤིང་ཇི་ལྟར་སྩལ་བ་ལྟར ཿམཆོད་པ་ཆེན་པོ་བརྡ་ཡི་དབང་ ཿརིག་པ་འཛིན་པ་བདག་ལ་སྩོལ ཿལན་གསུམ་གྱིས་གསོལ་བ་བཏབ་པས ཿདེ་བཞིན་གཤེགས་པ་རྣམས་ཀྱིས་དགོངས་པ་མཛད ཿགཤེགས་མ་རྣམ་ཀྱིས་དབང་བསྐུར ཿསེམས་དཔའ་རྣམ་ཀྱིས་བཀྲ་ཤིས་བརྗོད ཿསེམས་མ་རྣམས་ཀྱིས་གླུ་གར་བསྒྱུར ཿཁྲོ་བོ་རྣམས་ཀྱིས་བགེགས་བསྐྲད་དེཿ དབང་གི་བྱ་བ་མཛད་པར་གྱུར ཿབཀྲ་ཤིས་གང་ཞིག་སེམས་ཅན་ཀུན་ཀྱི་སྙིང་ལ་གནས ཿཀུན་ཀྱི་བདག་ཉིད་རིགས་ཀུན་ཀྱི་ནི་བདག་པོ་མཆོག ཿམ་ལུས་སེམས་ཅན་བསྐྱེད་མཛད་བདེ་བ་ཆེན་པོ་སྟེཿ དེས་ནི་དེང་ཁྱོད་དབང་བསྐུར་མཆོག་ལ་བཀྲ་ཤིས་ཤོག ཿབརྗོད ཿསློབ་མ་རྡོ་རྗེ་མི་བསྐྱོད་པར་གནས་བསྒྱུར་བའི་སྤྱི་མགྲིན་སྙིང་ག་གསུམ་དུ་ཕྱག་མཚན་གསུམ་ལ་གནས་པའི་ཡི་གེ་གསུམ་གྱིས་མཚན་པར་བསྒོམས་ལ ཿརྣམ་བུམ་ཀྱང་དེར་གསལ་བས ཿཧཱུྃ༔ རྣམ་ཤེས་ཕུང་པོ་ནམ་མཁའི་ཁམས ཿཞེ་སྡང་འཇོམས་བཅོམ་ལྡན་འདས ཿཆོས་དབྱངས་ཡེ་ཤེས་མི་བསྐྱོད་པའིཿ བཀྲ་ཤིས་བུམ་པས་དབང་བསྐུར་རོཿ ཧཱུྃ་བཛྲ་དྷིཀ་མཱུཾ་ངྷ་ཏི་ཤྭ་རཱི་ཨ་བྷི་ཥིཉྩ་ཧཱུྃཿ རིགས་ཀྱི་བུ་ཁྱོད་ལ་རྡོ་རྗེ་མི་བསྐྱོད་པའི་ངོ་བོ་ཆུས་དབང་བསྐུར་བས་ཡིད་ཀྱི་སྒྲིབ་པ་དག ཿསངས་རྒྱས་ཐམས་ཅད་ཀྱི་ཐུགས་ཀྱི་དབང་ཐོབ